Virallinen lehti nro C 347 , 18/11/1996 s. 0452



A4-0271/96 Ehdotus neuvoston asetukseksi Euroopan yhteisön ja Seychellien tasavallan hallituksen välisessä Seychellien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 18 päivän tammikuuta 1996 ja 17 päivän tammikuuta 1999 väliseksi ajaksi koskevan pöytäkirjan tekemisestä (KOM(96)0131 - C4-0268/96 - 96/0089(CNS)) Ehdotus hyväksyttiin seuraavin tarkistuksin: (Tarkistus 1) Johdanto-osan toinen kappale a (uusi) >EP:n äänestyksessä hyväksytty teksti> jotta budjettivallan käyttäjälle tiedotettaisiin paremmin pöytäkirjan täytäntöönpanosta, komissio esittää joka vuosi ennen 1 päivää toukokuuta pöytäkirjan täytäntöönpanossa saavutettua edistymistä koskevan kertomuksen, johon liittyy ajan tasalla oleva rahoitusselvitys, (Tarkistus 2) Johdanto-osan toinen kappale b (uusi) >EP:n äänestyksessä hyväksytty teksti> talousarvion kurinalaisuudesta 29. lokakuuta 1993 tehdyn toimielinten välisen sopimuksen mukaisesti ovat tähän pöytäkirjaan liittyvät menot muita kuin pakollisia menoja, (Tarkistus 3) Johdanto-osan kolmas kappale a (uusi) >EP:n äänestyksessä hyväksytty teksti> kaikkien Intian valtamereen rajoittuvien valtioiden samoin kuin kaikkien muiden näillä vesillä kalastusta harjoittavien valtioiden on sitouduttava varmistamaan kalavarojen säilyttäminen ja ekologisesti kestävä hoito, (Tarkistus 4) 2 artikla a (uusi) >EP:n äänestyksessä hyväksytty teksti> 2 a artikla Yhteisö sitoutuu toimimaan aktiivisesti Intian valtameren kalavarojen säilyttämiseksi ja hoitamiseksi, erityisesti Intian valtameren tonnikalakomitean puitteissa, jonka on tultava toimintakykyiseksi niin pian kuin mahdollista. (Tarkistus 5) 2 b artiklan 1 kohta (uusi) >EP:n äänestyksessä hyväksytty teksti> 2 b artikla 1. Pöytäkirjan viimeisen soveltamisvuoden aikana ja ennen sen mahdollista uudistamista koskevien neuvottelujen alkua komissio esittää neuvostolle ja Euroopan parlamentille yleisen arviointikertomuksen. (Tarkistus 6) 2 b artiklan 2 kohta (uusi) >EP:n äänestyksessä hyväksytty teksti> 2. Tämän kertomuksen perusteella ja otettuaan huomioon Euroopan parlamentin siitä antaman lausunnon neuvosto valtuuttaa komission, mikäli se on asianmukaista, aloittamaan uuden pöytäkirjan hyväksymiseen tähtäävät neuvottelut. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi Euroopan yhteisön ja Seychellien tasavallan hallituksen välisessä Seychellien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 18 päivän tammikuuta 1996 ja 17 päivän tammikuuta 1999 väliseksi ajaksi koskevan pöytäkirjan tekemisestä (KOM(96)0131 - C4-0268/96 - 96/0089(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(96)0131 - 96/0089(CNS)), - neuvoston kuultua sitä EY:n perustamissopimuksen 43 artiklan ja 228 artiklan 2 kohdan sekä 3 kohdan ensimmäisen alakohdan mukaisesti (C4-0268/96), - ottaa huomioon työjärjestyksensä 58 artiklan, - ottaa huomioon kalatalousvaliokunnan mietinnön ja budjettivaliokunnan sekä kehitys- ja yhteistyövaliokunnan lausunnot (A4-0271/96); 1. Hyväksyy komission ehdotuksen parlamentin tekemin tarkistuksin; 2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 4. Kehottaa puhemiestään välittämään tämän lausunnon neuvostolle ja komissiolle.